sasicodes/solvari-1 huggingface dataset:
தங்களைச் சுற்றி நடப்பவையை கருவாகக் கொண்டு தங்கள் கற்பனையையும் சேர்த்து கதைகளைப் படைக்கும் எழுத்தாளர்களுக்கு மத்தியில் கற்பனைகளைக் கலக்காமல் தனது உணர்வுகளை அப்படியே எழுத்திலே தந்திருப்பதால் இவரது சிறுகதைப் பாத்திரங்கள் உயிரோடு எங்களது கண் முன்னால் நடமாடுவது போன்ற பிரமை ஏற்படுகிறது.
புலம் பெயர்ந்து வந்து சொந்தங்களை தொலைத்தவர்களின் சோகங்களுக்கும் தாய் நாட்டில் இருந்தவற்றை பறிகொடுத்து அதை தற்பொழுது வாழும் நாட்டில் தேடி அலையும் உறவுகளுக்கும் இந்த மனஓசையில் அதிகம் இடம் ஒதுக்கித் தந்திருக்கிறார்.
தனது சோகங்களையும் இயலாமைகளையும் எழுத்திலே தந்து தந்தையின் பாசத்திலும் தாயின் அணைப்பிலும் தம்பி தங்கையின் அன்பிலும் மாமாவின் பரிவிலும் நண்பர்களின் நட்பிலும் இணைந்து பழைய நினைவுகளில் வாழ்ந்து பார்க்கிறார் அத்தோடு எங்களது பழைய வாழ்க்கையையும் மீட்டிப் பார்க்க வைக்கிறார்.
வசந்தம் காணா வாலிபங்கள் என்ற சிறுகதை தவிர அநேகமானவை பெண்களையும் இவரையும் இவரும் பெண்தானே சார்ந்ததாகவுமே புத்தகத்தில் காணமுடிகிறது.
இடையிடையே மாவீரரான இவரது தம்பி மொறிஸ் கணேஸ்மாமா வெள்ளை ரவி என சிலர் வந்து போனாலும் தனது குடும்பப் பாசத்துக்கு முதலிடத்தையும் பெண்கள் பிரச்சினைகளுக்கு இரண்டாவது இடத்தையும் போனால் போகட்டும் என்று ஆண்களுக்கு வசந்தம் காணா வாலிபங்கள் என ஒரு சிறுகதை என்ற ஒரு இடத்தையும் தந்திருப்பதை அவதானிக்க முடிகிறது.
புலத்தைத் தளமாகக் கொண்டு இவர் எழுதிய சிறுகதைகளில் ஆண்களை அநேகமான இடங்களில் கொடுமைக்காரர்களாகக் காட்டியிருப்பது கொஞ்சம் அதிகமாகத் தெரிகிறது.
பருத்தித்துறை ஆத்தியடி பொலிகண்டி நெல்லண்டை வவுனியா குருமன்காடு நாகொலகம கொழும்பு ரஸ்யா ஜேர்மனி கனடா என பலதரப்பட்ட இடங்களுக்கு இவரது சிறுகதைகள் எங்களை அழைத்துச் செல்கின்றன.
எல்லாரும் நல்லா லொள்ளா நக்கலா இருக்கணும்ங்க... அவ்வளவு தான்... தீவிரவாதிகள உள்ள வர வழி வகுத்த அரசியல்வாதிகளை விட எல்லா பிரச்சனைகளுக்கும் அரசியல்வாதிகள் இவங்க தான் காரணம் குற்றம் சாற்றிய தொலைக்காட்சிகள தான்.. பத்து நிமிசத்துக்கு ஒரு முறை இந்த செய்தி எங்களின் பிரத்யேக செய்தி.
இத மொதல்ல சொன்னது நாங்க தான்.. ஒலிபரப்பு மற்றும் ஒளிபரபரப்பு செய்த இவங்க சொல்றாங்க தேச நெருக்கடி என்றால் அரசியல்வாதிகள் வேற்றுமையை வித்து சே சே விற்று சே சே விட்டு ஒண்ணு சேரணும்.. அத அரசியல் செய்ய கூடாது டேய் சட்டி தலையா அப்ப நீங்க பண்ணது பெயர் என்ன??
இந்த கேள்விக்கு பதில் தெரியலியே ராசா... யாரையாவது கொடுமை பண்றது லொள்ளு பண்றதுனா எனக்கு ரொம்ப பிடிக்கும்.. அதுனால தான்... இந்த குஸும்பு தானே வேணாம்ங்கறது... அஜித் கிட்ட போய் நீங்க நடிச்ச ஆழ்வார் படம் செம மெகா மகா வெற்றியாமேனு கேட்ட மாதிரி இருக்கு.. என்னோட பலம்னு சொல்லணும்னா எனக்கு லா இல்லைங்க.. நம்பிட்டோம் நம்பிட்டோம் வீட்டில பூஸ்ட்லா வாங்கலங்க... நல்லவருங்கோ வல்லவருங்கோ நாலும் தெரிஞ்சவருங்கோ உத்தமருங்கோ எந்த கெட்ட சகவாசமும் இல்லாதவருங்கோ பொண்ணுங்கள பார்த்தா அப்படியே அத தொங்க போத்துப்பாருங்கோ... அத நா தலைய சொன்னேங்கோ.. து... சாமி தங்குவாறு அறுந்து போச்சு.. இதுக்கு மேல பொய்சொல்ல முடியாதுடா அட.. இதுலா ஒரு கேள்வியா.. முதலில் யாரு கூப்பிடுறாங்களோ அவங்களுக்கே முன்னுரிமை... ஆனா காசு நா செலவு பண்ண மாட்டேன் சின்ன வயசுல அம்மா சொல்லிருகாங்க நீ ரொம்ப வெகுளிடா.. உன்ன எல்லாரும் ஏமாதிடுவாங்கனு.. சரி அந்த பொண்ணோட துரதிஸ்தம்.... நமக்கு அதிர்ஸ்தம் நினச்சிப்பேன்... டேய்.. அதிர்ஸ்தம் துரதிஸ்தம் மாத்தி போட்டு லொள்ளு பண்றியா??
அடி பாடுவா அவங்க நம்பள காதலிச்சா எந்த பிரச்சனையும் இல்லாம காதலிக்கலாம்.. அட குடிக்க கூழ் இல்லையாம்.. கொப்பளிக்க பன்னீர் கேக்குதாம்... நம்ப பண்ற லொள்ளுக்கு ஒரு பொண்ணு கூட பேச மாட்டாங்க.. இதுல தோழியாம்... காதலியாம்.. போங்க.. செம கோமெடி நீங்க.... படிக்கிற உங்களுக்கு எதுவும் இல்ல... க்கு காசு.. எனக்கு என்னோட பதிவை பாத்ததால இது மாதிரி மொக்க தபால படிச்சதால உங்க நேரம் வீணாததால சந்தோசம்... அப்படியே லொள்ளு பண்ணா இன்னும் பயன்... கொஞ்சம் அதிகரிக்கும்... டேய்.. படுவா.. கைல மாத்னா நீ காலிடா... அய்யோ... முடியலியே... என்ன பாத்து ஏண்டா இப்படி கேக்குற??
போய்ட்டு வாங்க... பாவம் யாரு பெத்த புள்ளையோ.. போன ஜென்மம் என்ன பாவம் பண்ணானோ.. இவ கிட்ட மாட்டிக்கிட்டான்.. நா தப்பிச்சேன்டா சாமே.. ஹே ஹே.. ஹே ஹே.. ஐ எஸ்கேப் ஐ எஸ்கேப் அப்படினு கவுண்டர்மணி விட்டு மனச தேத்திக்க வேண்டியது தான்... இது மாதிரி எத்தன இன்னல்கள் தடைகள் நாங்க சாந்திச்சு இருக்கோம்???
போறர்துக்கு முன்னாடி லொள்ளு பண்ணிட்டு போங்க.. நா கொஞ்சம் பேர பண்ணலாம்னு இருக்கேன்... ஆனா அவங்க இந்த கேள்விய எல்லாம் படிச்சிட்டு மதிச்சி எடுப்பாங்களா??
இருந்தா அத எடுத்து நீங்க உங்க கேள்விய போடுங்க... நீங்க இந்த கேவலமான க என்ன மாதிரி வேற யாருக்கு வேணும்னாலும் மாட்டி விடலாம்... சரி.. நாலு பேருக்கு நன்றி மாதிரி.. நாலு பேருக்கு கு... இந்த நாலு பேருக்கு கு.. கு கு.... அடப்பாவிகளா.. எங்கய்யா ஒளிஞ்சி இருக்கிங்க நீங்க எல்லாம்.. சிரிச்சி சிரிச்சி வயிறு புண்ணாய்டிச்சி.. .. உங்க ஒளிமயமான எதிர்காலம் இப்பவே ஆரம்பமாகிடுச்சு போல...அட பரிட்சையை சொன்னேன்பா
முருகன் என்றால் அறுபடை வீடுகளில் ஒன்றான பழனியும் நம் மனதில் தோன்றுவதைப் போல் அர்த்தநாரீஸ்வரர் என்று சொன்ன உடனேயே நம் மனதில் தோன்றுவது இந்த திருச்செங்கோட்டில் உள்ள திருத்தலமே ஆகும்.
இத்தகைய சிறப்பு வாய்ந்த நம் திருதலத்தின் பெருமைகளையும் நமது இறைவனின் சிறப்புகளையும் உலக மக்களுக்கு தெரியப்படுத்த இன்று வரை நம்மிடையே எந்தவொரு தகவல் களஞ்சியமும் இல்லை என்ற நமது திருச்செங்கோட்டு மக்களின் மனக்குறையை போக்கும் விதமாக திருச்செங்கோடு வரலாற்றிலேயே முதன் முதலாக தொடங்கப்பட்ட சிறிய முயற்சியே இந்த இனையதளமாகும்.
இந்த இணையதளத்தின் மூலம் நமது திருச்செங்கோட்டை பற்றியும் திருக்கோயிலைப் பற்றியும் சிதறி கிடக்கும் ஏராளமான அறிய செய்திகள் புகைப்படங்கள் மற்றும் வரலாற்றுச் சான்றுகள் அனைத்தும் ஓருங்கிணைக்கப்பட்டு உலகம் அறிய முயற்சிகளை மேற்கொண்டுள்ளோம்.
இந்த இணையதளத்தில் கொடுக்கப்பட்டுள்ள அனைத்து தகவல்களும் பல்வேறு வரலாற்று நூல்கள் மற்றும் ஆராய்ச்சி தகவல்களின் அடிப்படையில் தொகுக்கப்பட்டவகையாகும்.
கடந்த பத்து ஆண்டுகளாக மக்களின் முழு ஆதரவுடன் உபயோகத்தில் இருக்கும் இந்த இணையதளத்தை இதுவரை இறைபணி சேவையாக மட்டுமே செய்து கொண்டிருக்கிறோம்.
இந்த இணையத்தளம் முழுமையடைய கடந்த பல ஆண்டுகளாக எங்களுக்கு உறுதுணையாக நின்ற அனைத்து நண்பர்கள் மற்றும் பெரியோர்களுக்கும் எங்களது மனமார்ந்த நன்றியினை தெரிவித்துக்கொள்கிறோம்.
இந்த இணையத்தளம் மேலும் சிறப்படைய தங்களிடம் ஏதேனும் அறிய தகவல்கள் புகைப்படங்கள் மற்றும் வரலாற்று சுவடுகள் இருப்பின் எங்களுக்குத் தெரியப்படுத்தவும்.
அந்தக் கட்டுரை ஷாருக்கானைவிட கமலஹாசனை விட நாம் கொண்டாட வேண்டிய மரியாதை செய்ய வேண்டிய நபர்கள் கணிசமான அளவில் இந்த உலகில் இருக்கிறார்கள் என்று சிலரைப் பட்டியலிட்டிருந்தது.
இவரல்லவா நமது அச்சு ஊடகங்களும் இணைய ஊடகங்களும் தொலைக்காட்சி ஊடகங்களும் உயர்த்திப் பிடித்து பெருமைப்படுத்தத் தகுந்த செயல்களைச் செய்து கொண்டிருப்பவர்.
அந்தப் பெண்ணின் பெயர் சுனிதா கிருஷ்ணன் இவரைப் பற்றியும் இவரது சமூகப் போராட்டங்களையும் பற்றி அறிந்து கொள்ளும் ஒவ்வொரு பெண்ணும் தனது வாழ்நாளில் ஒருமுறையேனும் இவரைச் சந்திக்க விரும்புவாள்.
பெங்களூரில் பாலக்காட்டு மலையாளி அப்பாவுக்கும் அம்மாவுக்கும் மகளாகப் பிறந்த சுனிதா சிறுவயது முதல் இயல்பிலேயே சமூக சேவையில் அக்கறை கொண்ட பெண்ணாகவே வளர்ந்தார்.
சுனிதாவின் போராட்ட வாழ்வில் வலி மிகுந்த காலம் அது கிட்டத்தட்ட இரண்டு வருடங்கள் அவர் இந்த சமூகத்தால் தனிமைப் படுத்தப் பட்டார்.
தனிமையில் இருக்கும் ஒவ்வொரு நொடியும் மிகுந்த மன அழுத்ததிற்கு ஆளாகும் போதெல்லாம் சுனிதா தன்னிடமே கேட்டுக் கொண்ட விடை தெரியாத கேள்வி ஒன்று... தனது எந்தச் செயல் அவர்களை இத்தகைய கொடூரத்தை தன்னில் நிகழ்த்தத் தூண்டியது?
ஆனால் தனக்கு நிகழ்ந்த வன்முறைக்குப் பின் அவர் எடுத்த விஸ்வரூபம் சாதாரணமாக எல்லா இந்தியப் பெண்களுக்கும் சாத்தியப் படாத காரியம்.
பாலியல் வன்முறைக்கு ஆளாகி ஓரிரண்டு வருடங்களுக்குள் சுனிதா தனது வாழ்வு இனி எந்த திசையில் பயணிக்க வேண்டும் என்பது குறித்து ஒரு முடிவுக்கு வந்திருந்தார்.
பாலியல் வணிகத்துக்காக வலிந்து கடத்திச் செல்லப் பட்டு விற்கப்படும் பெண் குழந்தைகள் மற்றும் சிறுமிகளின் மறுவாழ்வுக்காக பாலியல் தொழிலில் ஈடுபடுத்தப்பட்டு குறிப்பிட்ட சில வருடங்களின் பின் பால்வினை நோய்களால் பீடிக்கப்பட்டு மிச்ச வாழ்வை நகர்த்த முடியாமல் பெரும் அவலத்தில் சிக்கிக் கொண்டு உழலும் பெண்களின் அடுத்த தலைமுறையினரும் அதே விதமான சுழலில் சிக்கி நாசமடையக் கூடாது என்பதற்காக அவர்களை எல்லாம் ஒன்று திரட்டும் வேலையில் சுனிதா ஈடுபட ஆரம்பித்தார்.
இந்தச் சமயத்தில் தான் நாம் இந்தச் சமூகத்தை உச்சி முகர்ந்து பாராட்டியாக வேண்டும் சமூகப் போரளியான சுனிதாவுக்கு ஒருவரும் குடியிருக்க வீடோ அலுவலகம் அமைத்து செயல்பட இடமோ எதுவுமே தர முன்வரவில்லை.
இந்தச் சமூகம் தான் எப்போதும் இப்படியானவர்களை கலகக் காரர்கள் ஃப்ராடுகள் என்று முத்திரை குத்தி சந்தேக லிஸ்டில் வைத்து விடுமே பாதிக்கப்பட்டவர்களை பலிகடாவாக்குவதில் பி.ஹெச்.டி வாங்கிய சமூகமாயிற்றே இது சமூகத்தை விட்டுத் தள்ளுங்கள்... சுனிதா யாருக்காக களத்தில் இறங்கி போராட விரும்பினாரோ அவர்களே முதலில் இவரை நம்பவில்லை.
ஹைதராபாத்தில் பாதிக்கப்பட்ட பெண்கள் இருக்கும் பகுதி பாலியல் தொழில் நடக்கும் இடங்களுக்குச் சென்று சுனிதா உங்களுக்கு நான் உதவ வந்திருக்கிறேன்... இந்த அவல வாழ்வில் இருந்து நீங்கள் விடுபட யாருடைய துன்புறுத்தலும் வற்புறுத்தலும் இன்றி கெளரவமாக உங்களது வாழ்வை உங்கள் இஷ்டப்படி நீங்கள் வாழ நான் ஏதாவது உதவ முடியுமா?
என்று கேட்கும் ஒவ்வொரு முறையும் அந்தப் பெண்களிடமிருந்து சுனிதாவுக்கு கிடைத்த பதில்கள்... அவமானங்களும் ஏச்சுப் பேச்சுகளும் தான் ஏன் சில பெண்கள் சுனிதாவின் முகத்தில் காறி உமிழக் கூட செய்திருக்கிறார்கள்.
அத்தனையையும் தாங்கிக் கொண்டு தான் சுனிதா தனது குழந்தைக் கடத்தல் மற்றும் பாலியல் பலாத்காரத்துக்கு எதிரான சிலுவைப் போராட்டத்தை அடுத்த கட்டத்துக்கு நகர்த்திச் சென்றிருக்கிறார்.
அங்கிருந்த பாலியல் தொழிலாளிகளும் அவர்களது வாரிசுகளும் செல்லுமிடம் அறியாது திகைத்திருக்கும் வேலையில் சுனிதாவின் பிரஜ்வாலா அமைப்பு அவர்களை அரவணைத்துக் கொண்டது.
இந்த அமைப்பின் மூலம் இப்போது வரை பல்லாயிரக் கணக்கான பெண்களும் சிறுமிகளும் குழந்தைகளும் காப்பாற்றி மீட்டு வரப்பட்டிருக்கிறார்கள்.
ஒரு முறை தனியார் தொலைக்காட்சி நிகழ்ச்சி ஒன்றில் ஒரு இளம்பெண் பாலியல் பலாத்காரத்திற்கு உட்படுத்தப்படுவதை வீடியோ ஆதாரத்துடன் சுனிதா ஆவணப் படுத்தியதில் கடும் கோபம் கொண்ட குற்றவாளிகள் சுனிதாவின் கார் மீது லாரி ஏற்றி அவரைக் கொல்ல முயன்றிருக்கிறார்கள்.
இன்று சர்வதேச அளவில் பல மில்லியன் டாலர்கள் புழங்கும் ஒரு தொழிலாக பரிணமித்திருக்கும் பாலியல் அடிமைத் தொழிலை இல்லாமலாக்க வேண்டும் எனும் தவிப்பின் வெளிப்பாடே சுனிதாவின் பிரஜ்வாலா அமைப்பின் செயல்பாடுகள்.
பாலியல் தொழிலில் ஈடுபடுத்துவதற்காக சர்வ தேச அளவில் நடக்கும் குழந்தைக்கடத்தல் பேரங்கள் சாமானிய மக்களுக்கு அச்சமூட்டக் கூடியவை.
அதுவுமில்லையெனில் ஆழ் கடலில் பள்ளி கொண்ட மகா விஷ்ணுவா யாரோ எப்படியோ போகட்டும் எனும் மனோபாவம் தான் பல குற்றச் செயல்களுக்கு ஆட்சேபணையற்ற ஊக்குவிப்பாக மாறிவிடுகிறது.
தயவு செய்து இது போன்ற விசயங்களையாவது தட்டிக் கேட்கும் மனோபாவம் நமக்கு வர வேண்டும் என்பதற்கு மிகச் சிறந்த உதாரணம் தான் சுனிதா கிருஷ்ணன் போன்றோர்.
அதாவது நன்கு கல்வியறிவு பெற்ற பெற்றோரின் மகளாகப் பிறந்து மிகவும் துணிச்சலாக தனக்கு ஏற்பட்ட விபத்திலிருந்து மீண்டு வரத் தெரிந்த புத்திசாலியான சமூகப் போராளி சுனிதாவுக்கே மனதளவில் இன்னமும் அந்த அதிர்வு மறையாதெனில் இந்த தொழிலுக்காகவே பழக்கப் படுத்தப்படும் சிறு பிஞ்சுக் குழந்தைகள் மற்றும் சிறுமிகளின் நிலையை யோசித்துப் பாருங்கள்.
பல முறை பாலியல் வன்முறையால் சிதைக்கப்பட்ட சிறுமிகளையும் பெண்களையும் மீட்டு இயல்பான வாழ்க்கைக்கு கொண்டு வருவது என்பது மிகவும் சவாலான காரியம்.
அந்தப் பெண்கள் எனது பெண்கள் அந்தக் குழந்தைகள் எனது குழந்தைகள் அவர்களது முகத்தில் இயல்பாய் மலரும் ஒரு புன்னகைக்காக நான் எந்த இன்னல்களையும் தாங்குவேன் என்கிறார் சுனிதா.
இருபது வருடங்களுக்கும் மேலான தனது மிக நீண்ட இப்போராட்டத்தில் சுனிதா முன்வைக்கும் இலக்குகள் ஐந்து அவை முதலாவதாக பாலியல் தொழிலுக்காக நடத்தப் படும் குழந்தைகள் சிறுமிகள் மற்றும் இளம் பெண்களின் கடத்தல் தடுப்பு இந்த ஐந்து இலக்குகளையும் அடைந்து கொண்டே இருப்பது தான் சுனிதாவின் வாழ்வை இன்று அர்த்தமுள்ளதாக மாற்றி இருக்கிறது.
அடிப்படையில் திரைக்கதையாளரும் படத் தயாரிப்பாளருமான ராஜேஷ் பாலியல் தொழிலுக்காக கடத்தப் படும் பெண்களையும் அவர்களது மீட்பு நடவடிக்கைகளையும் மையமாக வைத்து தெலுங்கில் இயக்கிய அம்மா நா பங்காரு தல்லி திரைப்படம் சர்வ தேச அளவில் பல வெற்றிகளைக் குவித்துள்ளது.
பல திரைவிழாக்களில் திரையிடப்பட்டு வகுப்பு பேதமின்றி பல தரப்பு பார்வையாளர்களின் கவனத்தை ஈர்த்துள்ளது குறிப்பிடத் தக்க விசயம்.
பாலியல் தொழிலுக்காக கடத்தப் பட்ட பெண்களை எப்பாடு பட்டாவது மீட்பது எல்லாம் தனக்குப் பெரிய துன்பமாகத் தெரியவில்லை ஆனால் மீட்டுக் கொண்டு வந்த பின் அந்தப் பெண்கள் சிறுமிகள் மற்றும் குழந்தைகள் மீதான இந்த சமூகத்தின் பார்வை ரேப் விக்டிம் என அழுத்தமாகப் பதிந்து போவதால் அவர்களுக்கான மறுவாழ்வைக் கட்டமைப்பத்தில் மிகுந்த சவால்கள் நிலவுகின்றன.
நிச்சயமாக சிறு சச்சரவுகளுக்கும் கூட மனதுடைந்து போகும் இன்றைய இளைய தலைமுறையினர் அறிந்து கொள்ள வேண்டிய நபர்களில் சுனிதாவும் ஒருவர் என்பதில் எள்ளளவும் சந்தேகமில்லை.
அறியா வயதில் தன்னைச் சிதைத்து விட்டதாய் நினைத்த மானிடப் பதர்களுக்கு சுனிதா தந்த சிறந்த பதிலாக பாரதியின் வீழ்வேனென்று நினைத்தாயோ எனும் பாடல் வரிகளைச் சொல்லி கட்டுரையை முடித்தால் பொருத்தமாகவே இருக்கும்.
மேலும் செய்திகளை உடனுக்குடன் படிக்க தினமணி மொபைல் ஆப்ஐ இங்கே கிளிக் செய்து தரவிறக்கம் செய்துகொள்ளுங்கள் சுனிதா கிருஷ்ணன் குழந்தைக் கடத்தலுக்கு எதிரான சமூகப் போராளி பிரஜ்வாலா
பாசிசம் மற்றும் ஆங்கிலோபிரெஞ்சு ஏகாதிபத்தியம் கடைபிடிக்கும் கொள்கைகள் குறித்து மக்களையும் காங்கிரஸ் கட்சியையும் நேரு எச்சரிக்கை செய்தார்.
பிரிட்டிஷ் அரசின் வெளிநாட்டுக் கொள்கையின் விளைவாக உருவான மூனிச் ஒப்பந்தம் ஆங்கிலோ இத்தாலி ஒப்பந்தம் மற்றும் ஸ்பெயின் கிளர்ச்சியாளர்களை அங்கீகரித்தது போன்ற நடவடிக்கைகளை ஒட்டுமொத்தமாக காங்கிரஸ் ஏற்கவில்லை என்பதை பதிவு செய்தது.
இந்தக் கொள்கைகள் திட்டமிட்டு ஜனநாயகத்தை படுகொலை செய்யும் செயல் வாக்குறுதிகளை தொடர்ந்து மீறிய செயல் கூட்டுப் பாதுகாப்பு அமைப்பு முறைக்கு முடிவு கட்டியது ஜனநாயகம் மற்றும் சுதந்திரத்திற்கு எதிரிகளான அரசுகளுடன் ஒத்துழைக்க முன்வந்தது ஆகும்.
ஏனெனில் அச்செயல் தொடர்ந்து பாசிச சக்திகளுக்கு ஆதரவளிப்பதாகவும் ஜனநாயக நாடுகளை நிர்மூலமாக்கவும் உதவி புரிவதாக உள்ளது.
உலகம் சிக்கலான காலகட்டத்தை கடந்து கொண்டிருந்த பொழுது நேருவின் வழிகாட்டுதலின்படி காங்கிரஸ் கட்சி ஒரு கொள்கையை முன்னிறுத்தியது.
அந்தக் கொள்கை உலகிலுள்ள கம்யூனிஸ்ட் கட்சிகள் மற்றும் முற்போக்கு ஜனநாயக சக்திகள் முன்வைத்த மற்றும் ஆதரித்த ஒன்றாகும்.
இந்திய மக்களுக்கு சுயநிர்ணயம் செய்யும் உரிமை உண்டு தங்களுக்கான அரசியல் சட்டத்தை அரசியல் நிர்ணய சபை மூலம் வெளியார் குறுக்கீடின்றி உருவாக்கும்.
எனவே காரியக்கமிட்டி பிரிட்டிஷ் அரசை தெளிவாக இந்தப் போரின் நோக்கத்தை குறிப்பாக ஜனநாயகம் மற்றும் ஏகாதிபத்தியம் இவைகளுடன் சம்பந்தப்படுத்தி அறிவிப்பதுடன் அதற்குப் பின்னர் உருவாகும் புதிய சூழலில் இந்தியாவிற்கு அவற்றை எவ்வாறு பொருத்துவது மற்றும் செயலாக்கம் புரிவது.. போர் சம்பந்தமாக காந்தியின் நடவடிக்கை ஜவஹர்லால் நேருவிற்கு மாறானதாக இருந்தது.
அவர் வைஸ்ராயிடம் தெரிவித்தது இந்தப் போரை வெள்ளையர்கள் இதயத்துடன் தாம் பார்ப்பதாகவும் தன்னுடைய சகாக்கள் கருத்தாக இதனை தெரிவிக்காமல் தனது சொந்தக் கருத்தாக தெரிவிப்பது முழுமையாக எந்தவித மறுப்புமற்ற ஒத்துழைப்பு நல்குவதாக தெரிவித்தார்.
காங்கிரசில் மேலாதிக்கம் செலுத்திய தலைவர்களும் எந்தவித நிப்பதனையுமின்றி பிரிட்டிஷ் அரசுடன் ஒத்துழைப்பு நல்கதயாராக இருந்தனர்.
அதே சமயம் மதராசில் மோதல்கள் வெடித்தபோது ஜெர்மனியர்களை கைது செய்ய அவர்களுடைய வங்கிக்கணக்கை முடக்க ராஜகோபாலாச்சாரியர் முயன்ற போது கவர்னர் அதை தடுத்து நிறுத்தினார் அதன்பின்பு பிரிட்டிஷ் அரசு உயர்நீதிமன்ற ஆணைப்படியே போர் தொடுக்க விரும்பியதாக தெரிவித்தார்.
மந்திரிகள் தேசப்பற்றை ஏகாதிபத்திய எதிர்ப்பை முற்றிலுமாக கைவிட்டதுடன் பிரிட்டிஷ் அரசுக்கு சேவகம் புரியத்தயாராக இருந்தனர்.
மந்திரிசபையில் சேர்வது என்பது ஏகாதிபத்தியத் திடம் முற்றிலும் சரணடைவதறகு ஒப்பாகும் என்ற ஜவஹர்லால் நேரு பயப்பட்டது உண்மையென தற்போது நிரூபணமானது.
தெளிவான பாதையை வகுத்த ஜவஹர்லால் உணர்வுபூர்வமான காரணங்களைச் சுட்டி காந்தி வற்புறுத்தினாலும் அரசியல் சந்தர்ப்பவாத காரணங்களினால் மந்திரிகள் வற்புறுத்தினாலும் பிரிட்டிஷ் அரசுக்கு ஒத்துழைப்பை நல்க தயாராக இல்லை.
இருப்பினும் ஜவஹர்லால் நிலைமையை சிக்கலாக்கும் நடவடிக்கைகளை எடுக்காமல் அரசிடம் இருந்து என்ன பதில் வருகிறது என்பதற்காக காத்திருந்தார்.
ஆனால் பாசிச எதிர்ப்பு பாசிச ஆக்கிரமிப்பின் விளைவாக பாதிப்படைந்தவர்கள் மீது ஏற்பட்ட பரிவு இவைகளின் காரணமாக போருக்கு எதிரான போராட்டங்களில் உடனடியாக அவர் கலந்து கொள்ளவில்லை.
காங்கிரஸ் தீர்மானத்திற்கு பதிலளிக்கும் வகையில் வைஸ்ராய் காங்கிரசின் கோரிக்கையை நிராகரிக்கப்பதாகவும் அரசு இந்தியாவின் எதிர்காலம் குறித்து எதனையும் சொல்லத் தயாராக இல்லை எனவும் தெரிவித்தார்.
அரசிற்கு எதிரான ஒத்துழையாமை இயக்கத்திற்கு காந்தி ஆதரவு தந்த போதிலும் போர் குறித்த பிரிட்டிஷ் அரசின் செயல்பாடு குறித்து ஒரு தர்மசங்கடமான நிலைபாட்டை காங்கிரஸ் எடுப்பதை விரும்பவில்லை.
பிரட்டிஷ் அரசு நடத்திய ஏகாதிபத்திய யுத்தம் இந்திய மக்களின் பணம் மற்றும் ராணுவத்தை பயன்படுத்த ஒரு திட்டமிட்ட நடவடிக்கையாக இருந்தது.
காந்தி மற்றும் ராஜாஜி போன்ற அவரது சீடர்கள் டொமினியன் அந்தஸ்துடன் கூடிய இந்தியா கிடைக்கப்பெற பிரிட்டிஷ் அரசுடன் சமரசமாக போகவிரும்பினர்.
போருக்குப் பின்னர் இந்தியாவிற்கு சுதந்திரம் பெற உத்தரவாதம் தரும் பட்சத்தில் உலக ஏகாதிபத்திய எதிர்ப்பு சக்திகளுடன் ஒத்துழைக்க நேரு தயாராக இருந்தார்.
பிரிட்டனும் பிரான்சும் இட்லரை சோவியத் யூனியனுக்கு எதிராக போர் தொடுக்க சதித்திட்டம் தீட்டியதையும் இந்த ஒப்பந்தம் ஏகாதிபத்தியத்தின் கூட்டுச்சதியை முறியடிக்க எடுத்த செயல் என்பதை நேரு அறிந்திருந்தார்.
இந்த ஒப்பந்தத்தின் வர்க்கத்தன்மையின் முக்கியத்துவத்தை உணர்ந்து கொள்ள முடியாத நேரு இந்த ஒப்பந்தம் இரு தேசங்களின் சந்தர்ப்பவாத ஒப்பந்தம் எனக் கருதினார்.
சோவியத் யூனியன் பாதுகாப்பிற்கு இவைகள் அவசியம் என்ற உணர்வு இருந்தபோதும் இந்த நிகழ்ச்சிப்போக்குகள் அவருக்கு அதிர்ச்சியளித்தன.
உலகம் முழுவதும் ஏகாதிபத்தியமும் பாசிசமும் கோலோச்சுவதும் வன்முறையும் ஆக்கிரமிப்பும் தலைவிரித்து ஆடுவதும் சந்தர்ப்பவாதம் கொடி கட்டிப்பறக்கும் இந்த பூமியில் ஜனநாயக சுதந்திரத்தை தூக்கிப்பிடிக்கும் ஒரு மிகப்பெரிய ஜனநாயக நாடு அமெரிக்கா என்னும் நமது எண்ணங்கள்தான் நம்மை வழிநடத்துகிறது.
இப்படிப்பட்ட அமெரிக்க மீதான நம்பிக்கை நேருவிற்கு சோவியத்ஜெர்மன் ஒப்பந்தம் ஒரு கடுமையான அதிர்ச்சியை அளித்தது இது சர்வதேச நிலைமைகள் குறித்த அவரது தெளிவான பார்வைக்கு ஊனம் விளைவித்தது.
அவரைப் போல் கம்யூனிஸ்ட் அல்லாதவர்கள் உலக வளர்ச்சிப்போக்குகளை வர்க்க சக்திகளின் செயல்பாடுகளை வைத்து உணர முடியாத மற்றவர்களும் இதே கருத்தினை கொண்டிருந்தனர்.
அமெரிக்கா ஒரு ஏகாதிபத்திய நாடு என்பதை கவனிக்கத் தவறியதோடலலாமல் அமெரிக்கா மீது நேருவுக்கு ஏற்பட்ட மாயபிம்பத் தோற்றம் ஆச்சரியப்படத்தக்கதாகும்.
ரூஸ்வெல்ட் அமெரிக்காவில் ஒருவிதமான சோசலிசத்தை உருவாக்க முயற்சித்தாகவும் தனியுடைமைக்கு எதிராக செயல்படுபவர் என்ற எண்ணமுடையவர்கள் சிலரிடம் ரூஸ்வெல்ட் குறித்து சிலாகித்து நேரு பேசினார்.
ஒரு வரையறைக்குள் அல்லது பெருமளவில் மக்கள் பங்கேற்கும் ஒத்துழையாமை இயக்கம் நடத்துவது என்ற நேருவால் முன்மொழியப்பட்ட ஆலோசனையை கமிட்டி நிராகரித்தது மேலும் காங்கிரஸ் சமரசப்போக்கை கடைபிடிக்கிறது என்ற குற்றச்சாட்டை போக்கும் வண்ணம் முழுமையான சுதந்திரம் தவிர மற்ற எதுவும் குறிப்பாக டொமினியன் அந்தஸ்து மற்றும் அரசியல் நிர்ணய சபை உட்பட எதுவும் ஏற்பதற்கில்லை என்று உறுதிபட தெரிவித்தது.
காரிய கமிட்டி தீர்மானம் சோவியத் யூனியன் குறித்து நேரு தனது பழைய நிலை பாட்டுக்கு திரும்பி வந்துள்ளார் என்பதை சுட்டிக்காட்டுவதாக அமைந்தது.
தெளிவற்ற பிரச்சனைகளை தவிர்க்கும் நோக்குடன் ஜவஹர்லால் அளித்த வரைவு தீர்மானத்தில் இருந்த பின்லாந்துக்கு எதிரான சோவியத் யூனியன் நடவடிக்கை நீக்கப்பட்டது நேருவே தனது எண்ணத்தை மாற்றிக் கொண்டார்.
அதாவது சோவியத்யூனியன் பின்லாந்தை தாக்கியது தவறு என்று தெரிவிப்பதன் வாயிலாக பிரிட்டன் பிரான்ஸ் நாடுகளின் நடவடிக்கைகளை கண்டு கொள்ளாமல் திசை திரும்பிவிடக்கூடாது பின்லாந்து போரைப் பயன்படுத்தி ரஷ்யாவை பலவீனப்படுத்தும் அவர்களின் முயற்சியை மேற்கு ஆசியாவில் நடைபெறும் போர் வளையத்திற்குள் அந்த நாட்டை சிக்கவைக்கும் முயற்சியை ஐரோப்பாவில் நடைபெறும் போரை ரஷ்யாவிற்கு எதிராக மெய்யாகவே நடக்கும் போரின் துணை நிகழ்ச்சியாக மாற்றும் நோக்கத்தை புரிந்து கொள்வதுடன் ரஷ்யா மட்டுமே அனைத்து விதமான ஏகாதிபத்தியத்தியங்களுக்கும் சமரசம் செய்து கெள்ளாத எதிரி என்பதையும் புரிந்து கொள்ள வேண்டும்.
எக்கால கட்டத்திலும் வன்முறையை தாம் ஆதரிக்க முடியாது என்றும் வன்முறை எதிர்ப்பு என்றும் சாக்கு போக்கு காரணம் சொல்லி எந்தவிதமான எதிர்ப்பு நடவடிக்கைகளுக்கும் தனது விருப்பமின்மையை காந்தி தொடர்ந்து தெரிவித்தார்.
போர் துவங்கிய மூன்று மாதத்திற்குள் ஏற்பட்ட புதிய திருப்பத்தின் விளைவாக தலை வர்களுக்கு பதவியில் அமர எவ்வித நிபந்தனையுமின்றி ஒத்துழைப்பு நல்க காங்கிரசுக்கு வாய்ப்பு கிட்டியது.
காந்தி மற்றும் ஜவஹர்லாலை புறந்தள்ளி காரியக்கமிட்டியில் இருந்த பெரும்பான்மையினர் சுதந்திரம் என்ற கோரிக்கையை கைவிட்டு விட்டு தேசிய அரசு அமைக்க பிரிட்டிஷ் அரசு முன்வந்தால் போருக்கு தங்கள் ஆதரவை தருவதாக தெரிவித்தனர்.
அதிகாரத்தை கைப்பற்றுவது என்பதிலிருந்து இறங்கி பதவியைப் பெறுவது என்பது பிரிட்டிஷ் அரசின் சட்ட விதிகளின் கீழ் செயல்படுவதாகும் என்று ஜவஹர்லால் வாதிட்டார்.
மேலும் இந்த பதவியைப் பெறுவது என்பது முன்னர் காங்கிரஸ் நிறைவேற்றிய தீர்மானங்களுக்கு எதிரானதும் அழிவுக்கு இட்டுச் செல்வதும் ஆகும் என்றார்.
அவர் இந்த ஆலோசனை இந்தியாவிற்கு ஆதரவான நிலைபாடு அல்ல என்பதை உணர்ந்திருந்தாலும் பிரிட்டிஷ் அரசிற்கு எதிராக ஒன்றுபட்டு நிற்க வேண்டிய நிர்ப்பந்தத்தின் காரணமாக இதனை ஏற்றுக் கொண்டார்.
தனிநபர் சத்தியாக்கிரகம் மட்டும் நடத்தவும் அதில் போரில் கலந்து கொள்ளும் உரிமை பற்றி பேசும் சுதந்திரம் உண்டு என்ற வரையறைக்குள் நடத்த அனுமதிக்கப்பட்டது.
காந்தியும் மற்றும் மேலாதிக்கம் செலுத்திய தலைவர்கள் ஏகாதிபத்தியத்திற்கு எதிரான போர் நடைபெற்ற கால கட்டத்தை எவ்வித எதிர் வினையுமாற்றாமல் வீணடித்தனர்.
குறிப்பாக சோவியத் யூனியன் மீது நாஜிகளின் தாக்குதல் தொடர்ந்த பின்பு பிரிட்டிஷ் அரசின் மடத்தனமான செயலின் விளைவாக நடைபெற்று வரும் நிகழ்வுகளில் அவரையும் இந்த தேச மக்களையும் பங்கேற்கவிடாமல் செய்ததை கண்டு ஆத்திரமடைந்தார்.
அவர் தனிப்பட்ட கடிதங்கள் எதுவும் அனுப்பவில்லை என்றாலும் அவர் அனுப்பிய பிரிட்டிஷ் நண்பர்களுக்கான நீண்ட கட்டுரைகளில் அவர் மனதிற்குள் மறைந்திருந்த வெறுப்பு பீறிட்டு வெளியே வந்ததை காண முடிந்தது.
ரஷ்யா பிரதிநிதித்துவப்படுத்தும் முற்போக்கு சக்திகள் மற்றும் அமெரிக்கா பிரிட்டன் மற்றும் சீனாவிற்கு நேரு வெளிப்படையாக தனது ஆதரவினை தெரிவித்தார்.
ஆனால் அதேசமயத்தில் பிரிட்டிஷ் அரசு எந்தவிதமான உறுதிமொழியையும் தராத போது காங்கிரஸ் தனது கொள்கையிலிருந்து விலகக்கூடாது எனவும் தெரிவித்தார்.
ஆனால் கிறிஸ்துமஸ் கூட்டத்தில் ராஜ கோபாலாச்சாரி தலைமையில் இருந்த மேலாதிக்கம் செலுத்திய காரிய கமிட்டி தலைவர்கள் மீண்டும் தேசத்தை பாதுகாக்க தேசிய அளவில் ஒத்துழைப்பு நல்குவதாக தெரிவித்தார்.
நாங்கள் சக ஊழியர்கள் என்ற நிலையில் எங்களுக்குள் கருத்து வேறுபாடுகள் உண்டு எனினும் கடந்த சில ஆண்டுகளாக தெரிவித்து வருவதும் தற்போது தெரிவிப்பதும் என்னவென்றால் ராஜாஜி ராஜகோபாலாச் சாரி எனது வாரிசல்ல அதற்கு மாறாக ஜவஹர்லால்தான் என் வாரிசு.
காந்தி தன் வர்க்கத்தலைவர்களிடம் ஒற்றுமையை உருவாக்கவும் அதேசமயம் நேருவின் பங்கை அங்கீகரிப்பதன் மூலம் எவ்வித ஒளிவு மறைவு மின்றி தன்னுடைய வர்க்க உள்ளுணர்வை வெளிப்படுத்தத் தவறவில்லை.
கிழக்குப் பகுதியில் ஜப்பான முன்னேறியதும் ரங்கூன் வீழ்ந்ததும் பிரிட்டிஷ் அரசு காங்கிரஸ் மற்றும் இதர அரசியல் கட்சிகளுடன் சமரசம் காண விரும்பியது.
காந்தியின் வரைவு தீர்மானம் போர் துவங்கியதிலிருந்து காங்கிரஸ் கடைபிடித்து வந்த கொள்கையிலிருந்து விலகி இருந்தது என்பது தெளிவாக அறிய முடிந்தது.
அதுமட்டுமல்ல காங்கிரஸ் இதுவரை கடைபிடித்த நாசிசம் பாசிசம் ஏகாதிபத்தியத்திற்கு எதிரான இந்தியாவின் நிலைபாட்டை மீண்டும் உறுதிப்படுத்தினார்.
பிரிட்டிஷ் நிர்வாகம் இந்தியாவிலிருந்து விலக்கிக்கொள்ளப்பட்ட பின்னர் நேச அணி நாடுகளின் ராணுவம் இந்தியாவில் இருப்பதற்கும் கூட்டணி நாடுகளின் ராணுவ ஒப்பந்த அடிப்படையில் முதல் நடவடிக்கை தேசிய அரசு அமைப்பதுதான் என காந்தி என்ற நிலைபாட்டை ஏற்றுக் கொண்ட பின்னணியில் ஜவஹர்லால் காந்தியின் தீர்மானத்தை எதிர்க்கும் தனது நிலைபாட்டை விலக்கிக் கொண்டார்.
காந்தி அனுப்பி ஜவஹர்லால் தயாரித்த வரைவு கடிதத்தில் சீனா அமெரிக்கா வுடன் முழுமையாக ஒத்துழைப்பை நல்குவதே இந்தியாவின் உண்மையான விருப்பமாகும்.
ஆசியாவோ அல்லது அதனைப் போன்ற உலகத் தின் பெரிய நிலப்பரப்பில் பாசிசம் நாசிசம் கோலோச்சுவது என்பதை என்னால் சிந்தித்தும் பார்க்க முடியாது.
ஜவஹர்லால் நேருவால் தயாரிக்கப்பட்ட தீர்மானத்தில் போர் குறித்த காங்கிரசின் புரிதல் காங்கிரசின் சர்வதேச பார்வை ஆசியக்கண்டத்தில் உள்ள அனைத்து நாடுகளுக்கும் விடுதலை சுதந்திரமடைந்த நாடுகளின் உலக கூட்டமைப்பு இவைகள் அடங்கியிருந்தன.
அந்த அறிக்கை ஒரு மாதிரி அரசை உருவாக்கவும் அதன் தலையாய நோக்கம் இந்தியாவை பாதுகாப்பதும் அமைப்புச்சட்டம் இயற்றும் நிர்ணய சபை உருவாக்க ஒரு திட்டம் தீட்டுவது ஆகியவற்றை தெரிவித்தது.
போருக்குப் பின்னர் உள்ள நிலைமைகளை அந்த அறிக்கை தெரிவிப்பது இந்தியாவின் சுதந்திரம் அன்னியர் ஆதிக்கத்தில் இருக்கும் இதர ஆசிய நாடுகளின் விடுதலைக்கு முன்னோட்டமாக அமையும்.
பர்மா மலேயா இந்தோசீனா டச்சு ஆட்சியின் கீழுள்ள கிழக்கு இந்திய நாடுகள் ஈரான் மற்றும் ஈராக் ஆகிய நாடுகள் முழுமையான சுதந்திரம் அடைய வேண்டும்.
கூட்டமைப்பு நாடுகளின் அமைப்புச்சட்ட விதிகளை மதித்து ஏற்றுக் கொள்வது ஒரு தேசம் மற்ற தேசத்தின் மீது ஆக்கிரமிப்பு மற்றும் சுரண்டாத தன்மை தேசிய சிறுபான்மையினர் பாதுகாப்பு பின்தங்கிய தேசம் மற்றும் மக்களின் முன்னேற்றம் உலக செல்வ ஆதாரங்களை ஒன்று குவித்து சாதாரண மக்களுக்கு பயன்தரும் நடவடிக்கைகளை எடுக்கும் ஒரு கூட்டமைப்பு அமைக்கப்பட வேண்டும்.
அந்த கமிட்டி மேலும் தெரிவிப்பது சீனா மற்றும் ரஷ்யாவின் பாதுகாப்புக்கு குந்தகம் விளைவிக்கும் எந்த நடவடிக்கையும் எடுக்காது அந்த தேசங்களின் சுதந்திரம் புனிதமானது பாதுகாக்கப்பட வேண்டியது ஐக்கிய நாடுகளின் ராணுவத்தினை சீர்குலைக்காது.
அது மேலும் தெரிவிப்பது இன்னமும் இந்த தேசங்களின் மீது தடை விதித்திருப்பது நியாயமல்ல எனவே அதை விலக்கிக் கொள்ள முடிவு எடுக்கப்பட்டது.
அதன்படி இந்தியாவின் சுதந்திரம் பிரிக்கப்பட முடியாத ஒன்று என்பதையும் பொதுஜன போராட்டங்களை வன்முறையற்ற முறையில் நடத்துவதும் சரி என இந்தச் செயல் நிரூபிக்கும்.
பிரிட்டிஷ் அரசு ஜின்னா மற்றும் முஸ்லிம் லீக் மற்றும் சமஸ்தானங்களின் உதவியுடன் துண்டாடப்பட்ட சுதந்திரம் வழங்க முன்வந்தது.
ஆனால் ஜின்னாவும் முஸ்லிம் லீகும் இந்துக்களும் முஸ்லிம்களும் இருவேறு தேசத்தைச் சேர்ந்தவர்கள் என்று வெகு காலத்திற்கு முன்னரே அவர்கள் அறிவித்திருந்தனர்.
முஸ்லிம்களுக்கு தனிநாடு கோரிய பின்னணியில் அவர் வாக்களிக்கும் சம உரிமை அல்லது சிறுபான்மையினருக்கு ரத்து அதிகாரம் தந்தால் இந்திய யூனியனுடன் சேர்ந்து இருக்க ஏற்றுக் கொள்வோம் என்றனர்.
இதனால் ஆளும் வர்க்கங்கள் நேரு காலத்திய பொருளாதாரக் கொள்கைகளைக் கைவிடத் தொடங்கின இதே கால கட்டத்தில் வளர்ந்த நாடுகளில் வலது சாரிகளின் எழுச்சியைக் காண முடிந்தது.
ஆனால் ஜனதா கட்சியுடன் செயல்பட்ட அனுபவங்கள் காரணமாகவும் ஆர்.எஸ்.எஸ் தொடர்பு காரணமாகவும் மற்ற முதலாளித்துவக் கட்சிகளைப் பின்பற்றும் போக்கை பாஜக கைவிட்டது.
அவருடைய கொள்கையை முன்நிறுத்தி பாஜக தொட்ட பிரச்சனைகளிலெல்லாம் கலவரம் வெடித்த்து முஸ்லிம் வெறுப்பை உருவாக்கி இந்து ஓட்டுக்களைப் பெறலாம் என்று செயல்படத் தொடங்கினர்.